



RAPORT DE SPECIALITATE
pentru aprobarea Proiectului de hotărâre privind stabilirea impozitelor și taxelor locale pentru anul fiscal 2025 la Comuna Șoldanu

Subsemnata, Lavinia NEGOIȚĂ, inspector în Compartimentul financiar-contabil al Aparatului de specialitate al Primarului Comunei Șoldanu,
Văzând: 
· Proiectul de hotărâre nr. 51 din 04.11.2024 privind stabilirea impozitelor și taxelor locale pentru anul fiscal 2025 la Comuna Șoldanu, inițiat de Primarul Comunei Șoldanu, Ion BUCUR;
· Referatul de aprobare înregistrat cu nr. 6780 din 16.12.2024, privind proiectul de hotărâre înregistrat în registrul pentru evidența proiectelor de hotărâre ale autorității deliberative cu nr. 51 din 04.11.2024;
· Anunțul privind elaborarea unui proiect de hotărâre cu caracter normativ, adus la cunoștința publică cu nr. 6045 din 08.11.2024 la Primăria comunei Șoldanu.
[bookmark: _Hlk59604448]Luând act de:
· Hotărârea Consiliului Local al comunei Șoldanu nr. 32 din 23.12.2002 privind delimitarea zonelor în intravilanul și extravilanul Comunei Șoldanu, pentru stabilirea impozitului și taxei pe teren;
· Hotărârea Consiliului local al comunei Șoldanu nr. 68 din 20.12.2023 privind stabilirea impozitelor și taxelor locale pentru anul fiscal 2024, la Comuna Șoldanu;
· Hotărârea Asociației de dezvoltare intracomunitară „Ecomanagement Salubris” Călărași nr. 16 din 9 octombrie 2023 privind aprobarea modificării tarifului de colectare și transport al deșeurilor practicate în zona 2 Oltenița ca urmare a majorării tarifelor de depozitare, sortare și compostare;
· Planul Urbanistic General al Comunei Șoldanu, aprobat prin Hotărârea Consiliului Local al Comunei Șoldanu nr. 30/2021;
· Hotărârea Consiliului local al Comunei Șoldanu nr. 20 din 25.04.2024 privind aprobarea indexării cu rata inflației a impozitelor și taxelor locale pentru anul fiscal 2025;
· Hotărârea Consiliului local al Comunei Șoldanu nr. 25 din 20.04.2023 privind aprobarea indexării cu rata inflației a impozitelor și taxelor locale pentru anul fiscal 2024;
· Hotărârea Consiliului local al Comunei Șoldanu nr. 42 din 28.10.2024 privind aprobarea alegerii Președintelui de ședință al Consiliului Local al Comunei Șoldanu pentru lunile octombrie, noiembrie și decembrie 2024
· Necesitatea asigurării veniturilor proprii ale bugetului local pentru anul 2025 în scopul finanțării cheltuielilor publice locale, precum și condițiile locale specifice zonei;
· Comunicatul de presă al Institutului Național de Statistică nr. 10 din 12 ianuarie 2024, privind inflația și evoluția prețurilor de consum la decembrie 2023;
· rata inflației pentru anul 2023, de 10,4%, publicată pe site-ul Institutului Național de Statistică, la secțiunea https://insse.ro/cms/ro/content/ipc%E2%80%93serie-de-date-anuala și pe site-ul oficial al Ministerului Dezvoltării, Lucrărilor Publice și Administrației;
· Rata de schimb a monedei euro în vigoare în prima zi lucrătoare a lunii octombrie a fiecărui an, publicată în Jurnalul Uniunii Europene, respectiv 1 euro = 4,9737 RON (scădere cu 0,9996 % față de anul 2023).
Analizând temeiul legal al inițiativei:
· prevederile art. 3 și art. 4 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 15 alin. (2), art. 120 alin. (1) și art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile art. 3 alin. (2), art. 31, art. 40-50 și art. 80-83 din Legea nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare;
· prevederile art. 16 alin. (2) din Legea nr. 273/2006 privind finanțele publice locale, modificată și completată;
· prevederile art. 455-492 din Codul fiscal aprobat prin Legea nr. 227/2015, cu modificările și completările ulterioare, coroborat cu prevederile din Codul de procedură fiscală, aprobat prin Legea nr. 207/2015;
· prevederile art. IX lit. i) din Ordonanța Guvernului nr. 16/2022 pentru modificarea și completarea Legii nr. 227/2015 privind Codul fiscal, abrogarea unor acte normative și alte măsuri financiar-fiscale, cu modificările și completările aprobate prin Legea nr. 370 din 20.12.2022;
· prevederile art. 87 alin. (3), art. 129 alin. (2) lit. b), alin. (4) lit. c), art. 196 alin. (1) lit. a) și art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
· dispozițiile art. 7 din Legea nr. 52/2003 republicată privind transparența decizională în administrația publică.
Analizând temeiul de drept al propunerii de adoptare a hotărârii.
Constatând că nu au fost formulate opinii, sugestii sau propuneri cu caracter de recomandare de către persoane interesate referitor la forma sau conținutul proiectului de hotărâre.
Față de elementele prezentate, în conformitate cu prevederile 139 alin. (1) și alin. (3) lit. a), coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, consider legală și oportună adoptarea unei hotărâri de stabilire a impozitelor și taxelor locale pentru anul fiscal 2025 la Comuna Șoldanu, în forma propusă de inițiator.
Inspector, Lavinia NEGOIȚĂ	
		 
